E L Ő T E R J E S Z T É S

**Szombathely Megyei Jogú Város Közgyűlése Gazdasági és Városstratégiai Bizottsága**

**2018. április 23-i ülésére**

**Tájékoztatás Szombathely város területén rendelkezésre álló parkoló tervekről**

Szombathely Megyei Jogú Város Közgyűlése a 2015. szeptember 16-i ülésén tárgyalta a „Tájékoztató a Rohonci út és Bem József utca által határolt területen parkolók kialakításának lehetőségéről” szóló előterjesztést, mely a fennálló parkolási helyzet javítására négy helyszínt javasolt parkolók elhelyezésére. A Közgyűlés végül az előterjesztést levetette a napirendjéről azzal, hogy meg kell vizsgálni, hol rendelkezünk a város területén parkoló tervekkel, majd az ezekről szóló tájékoztatást tárgyalja meg a Gazdasági és Városstratégiai Bizottság.

A Közgyűlés 381/2016.(XII.15.) Kgy. számú határozatával elfogadta a 2018. évi útfelújítási programot, melyben szerepel a Kodály Z. u. – Váci M. u. (Bem 11. sz. mögött) 89 db parkoló, a Felsőőr u. 8-10. sz. és 18-20. sz. között 18, illetve 21 db parkoló, továbbá a Király u. 11. sz. mögötti tömbbelsőben 19 db parkoló kialakítása. Ezen parkolók építésére vonatkozó engedéllyel és kiviteli tervekkel rendelkezünk.

A Gazdasági és Városstratégiai Bizottság 237/2016. (VI.6.) GVB számú határozatával döntött Szűrcsapó utcai parkoló terveztetéséről, ahol 35 db parkoló kialakítására van mód. A szükséges engedélyezési és kiviteli tervek elkészültek.

A fentieken túl a Bakó József úton 62 db parkoló kialakítására rendelkezünk kiviteli tervekkel, azonban az építési engedély érvényessége lejárt, terveztetéséről a Városfejlesztési, - Üzemeltetési és Környezetvédelmi Bizottság 46/2014.(III. 11.) Vfejl. Üzemelt. és Körny. Véd. Biz. számú határozattal döntött.

A fenti parkolók tervei a képviselői igények alapján készültek.

További tervekkel nem rendelkezünk.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. április „ ”**

**/: Illés Károly :/**

**alpolgármester**

**HATÁROZATI JAVASLAT**

**.…/2018. (IV. 23.) GVB. számú határozat**

Szombathely Megyei Jogú Város Közgyűlése Gazdasági és Városstratégiai Bizottsága a rendelkezésre álló parkoló tervekről szóló tájékoztatást megismerte és elfogadja.

**Felelősök:** Dr. Puskás Tivadar, polgármester

Illés Károly alpolgármester

**Határidő:** azonnal